Mavlono Muhyi II
Mavono Muhyi II (XV asr) – Fors-tojik tilida ijod qilgan shoir. Nomi “Majolis un-nafois”ning birinchi majlisida soʻnggi (qirq oltinchi) shoir sifatida tilga olinadi. Alisher Navoiy uning Boysungʻur Mirzo xizmatida boʻlganligini aytib, quyidagi baytini keltiradi: Bo ruxat dam zi siym natvon zad, Boʻsa onjo zi biym natvon zad. (Mazmuni: Yuzing (qarshisida) kumushdan soʻz ochib boʻlmaydi, qoʻrquvdan uni oʻpib ham boʻlmaydi.)